
Аутономна покрајина Војводина
Скупштина општине Кањижа
Општинска изборна комисија 
општине Кањижа 
Број: 013-19/2023-I
Дана: 22. децембра 2023. године
Кањижа 
З А П И С Н И К

            сачињен на 27.  седници Општинске изборне комисије општине Кањижа  дана 22. децембра 2023. године у Малој сали зграде Општинске управе општине Кањижа са почетком у 14.00 часова
            Присутни су: Атила Каса, председник, Даниел Нађ Немеди, заменик председника, чланови сталног састава ОИК, Марика Ковач, Тијана Вујаковић, Петра Ковач,Марина Шаму, Милена Драшковић, заменик члана ОИК Загорка Адамовић, Елеонора Толић, Балаж Бајтаи, чланови проширеног састава ОИК Хилда Хајдер, Илеш Фаркаш, Себастијан Ковач, Марта Гуташи, заменици члана ОИК проширеног састава Карољ Вадас, Антун Пејак, Андреа Ковач, Корнелиа Фејстамер, Силвестер Јухас, Диана Рац Мајор, секретар ОИК и Марија Миловановић, заменик секретара ОИК.
            
Председник предлаже следећи:

Д Н Е В Н И   Р Е Д

1. [bookmark: _Hlk154489976]Предлог Решења о одбијању захтева за поништавање гласања на свим бирачким местима у општини Кањижа који је поднела КОАЛИЦИЈА СРБИЈА ПРОТИВ НАСИЉА
Присутни су једногласно усвојили предложени дневни ред.

АД/1. Предлог Решења о одбијању захтева за поништавање гласања на свим бирачким местима у општини Кањижа који је поднела КОАЛИЦИЈА СРБИЈА ПРОТИВ НАСИЉА
Председник ОИК обавештава присутне да Општинска изборна комисија општине Кањижа примила је 22. децембра 2023. године у 8.00 часова Захтев за поништавање гласања на бирачком месту који је поднела КОАЛИЦИЈА СРБИЈА ПРОТИВ НАСИЉА, подносилац проглашене изборне листе кандидата за народне посланике Народне, подносилац проглашене изборне листе кандидата за народне посланике Народне скупштине. Захтев су поднели Мариника Тепић, са пребивалиштем у Новом Саду и Мирослав Алексић, са пребивалиштем у Трстенику, овлашћена лица КОАЛИЦИЈЕ СРБИЈА ПРОТИВ НАСИЉА за подношење захтева за поништавање гласања на бирачким местима и других правних средстава у поступку избора за народне посланике Народне скупштине одржаних 17. децембра 2023. године. Захтев је предат пошти у Београду дана 20. децембра 2023. године у 20.00 часова и заведен у деловодник Општинске управе општине Кањижа под бројем 013-84/2023-I. Захтевом се тражи поништавање гласања на изборима за народне посланике Народне скупштине одржаног 17. децембра 2023. године на свим бирачким местима на територији општине Кањижа. Подносилац захтева наводи: да захтев за поништавање гласања на свим бирачким местима на територији општине Кањижа из разлога што оцењује спроведене изборе за народне посланике незаконитим, непоштеним и нелегитимним, те да је током изборног процеса дошло до повреде права на слободну и једнаку изборну кампању, повреду права на слободне и једнаке изборе у вези са вођењем бирачког списка, повреду слободе гласања прављењем паралелних бирачких спискова, присиљавањем бирача да гласају давањем и примањем мита, а тиме и повреду тајности гласања на бирачком месту, као и повреду чувања изборног материјала. Општинска изборна комисија општине Кањижа је, претходно испитујући Захтев, у смислу одредби члана  162. став 1. Закона о општем управном поступку („Службени гласник РС“, бр. 18/16, 95/18 - Аутентично тумачење и број 2/23 – Одлука УС), а у складу са чланом 159. став 1. Закона о избору народних посланика којим је предвиђено да се одредбе закона којим се уређује општи управни поступак сходно примењују на одлучивање о захтеву за поништавање гласања на бирачком месту и на одлучивање о приговору, утврдила да је Захтев благовремен, дозвољен и поднет од овлашћеног лица. Након констатовања  правног стања на основу одредбе Закона о избору народних посланика, Општинска изборна комисија општине Кањижа је утврдила следеће чињенично стање:
-           да је приликом примопредаје изборног материјала након завршетка гласања на изборима за народне посланике уз присуство представника свих 35 бирачких одбора на територији општине Кањижа и чланова Општинске изборне комисије општине Кањижа извршена контрола записника о раду свих 35 бирачких одбора на територији општине Кањижа и о томе сачињен извештај. Такође, да је приликом контроле записника о раду свих бирачких одбора извршен увид у изборни материјал, а да је у извештаје о контроли записника о раду бирачких одбора на територији општине Кањижа унето чињенично стање утврђено увидом у изборни материјал. У извештају о контроли записника о раду свих бирачких одбора констатовано је да ли постоје примедбе чланова бирачког одбора и посматрача рада бирачког одбора;
-           ни у једном записнику о раду бирачких одбора на територији општине Кањижа нису постојале очигледне омашке у попуњавању записника (лаке грешке) и није донето ниједно решење о исправљању записника о раду бирачког одбора, због лакших грешки утврђених у члану 109. Закона о избору народних посланика; 
-           ни у једном записнику о раду бирачких одбора на територији општине Кањижа нису постојале грубе логичко-рачунске грешке (тешке грешке) и није донето ниједно решење о исправљању записника о раду бирачког одбора, односно  решење којим се констатује да се на одређеном бирачком месту не могу утврдити резултати гласања или решење којим поништава гласање на бирачком месту по службеној дужности сагласно члану 116. Закона о избору народних посланика; 
-           да представници свих изборних листа што подразумева и изборну листу Коалиције Србија против насиља у Општинској изборној комисије општине Кањижа, односно у бирачким одборима у сталном и проширеном саставу на свим бирачким местима нису имали примедбе на целокупан изборни процес, што је утврђено увидом у записнике са седница Општинске изборне комисије и записника о раду бирачких одбора на територији општине Кањижа; 
            На основу констатованог правног и утврђеног чињеничног стања, а поводом навода из Захтева, Општинска изборна комисија општине Кањижа је закључила да нема основа за закључак да су на бирачким местима из тачке 1. диспозитива овог решења учињене неправилности које би биле основ за усвајање захтева Коалиције Србија против насиља и поништавање гласања на свим бирачким местима. У складу са тиме, Општинска изборна комисија је закључила да се захтев треба сматрати неоснованим, те да је гласање на свим бирачким местима у свему спроведено у складу са законом, те је у складу с тим са већином гласова донела

Решење о одбијању захтева за поништавање гласања на свим бирачким местима у општини Кањижа који је поднела КОАЛИЦИЈА СРБИЈА ПРОТИВ НАСИЉА


Седница је завршена у 14,30 часова. 

ПРЕДСЕДНИК КОМИСИЈЕ

_____АТИЛА КАСА_____
(име и презиме)
__________________________

